open-index/open-wikipedia-markdown huggingface dataset:
Nestor Burma

**Nestor Burma** er en romanfigur skapt i 1942 av forfatteren Léo Malet. Nestor Burma er privatdetektiv, og helten i de fleste av forfatterens bøker, ikke minst i kriminalromanserien Nouveaux mystères de Paris (Nye Paris-mysterier). 

Historiene om Nestor Nurma har vært gjenstand for både film- og fjernsynsproduksjoner, og det har blitt laget tegneserier av dem av Jacques Tardi. Etter 1990 er Nestor Burma framfor alt kjent gjennom en fjernsynsserie av samme navn der han spilles av Guy Marchand.

## Verk med Nestor Burma
### Romaner og noveller av Léo Malet
* 120, rue de la Gare (1943)
* Nestor Burma contre CQFD (1945)
* L'homme au sang bleu (1945)
* Solution au cimetière (1946)
* Nestor Burma et le monstre (1946)
* Le cinquième procédé (1948)
* Coliques de plomb (1948)
* Gros plan du macchabée (1949)
* Hélène en danger 1949
* Les paletots sans manches (1949)
* Direction cimetièere (1951)
* Pas de veine avec le pendu (1952)
* Le soleil naît derrière le Louvre ; NMP-1 (1954)
* Des kilomètres de linceuls ; NMP-2 (1955)
* Fièvre au Marais ; NMP-3 (1955)
* La nuit de Saint-Germain-des-Prés ; NMP-6 (1955) (Annen tittel : Le sapin pousse dans les caves)
* Faux frère (1955)
* Les rats de Montsouris ; NMP-14 (1955)
* M'as-tu vu en cadavre ? ; NMP-10 (1956)
* Corrida aux Champs-Élysées ; NMP-8 (1956)
* Pas de bavards à la Muette ; NMP-16 (1956)
* Brouillard au pont de Tolbiac ; NMP-13 (1956)
* Les eaux troubles de Javel ; NMP-15 (1957)
* Boulevard... ossements ; NMP-9 (1957)
* Casse-pipe à la Nation ; NMP-12 (1957)
* Micmac moche au Boul' Mich' ; NMP-5 (1957)
* Du rébecca rue des Rosiers ; NMP-4(1958)
* L'envahissant cadavre de la plaine Monceau ; NMP-17 (1959)
* Nestor Burma en direct (1962)
* Nestor Burma revient au bercail (1967)
* Drôle d'épreuve pour Nestor Burma (1968)
* Un croque-mort nommé Nestor (1969)
* Nestor Burma dans l'île (1970)
* Nestor Burma court la poupée (1971)
* Les neiges de Montmartre (1974)
* La femme sans enfant (1981)
* Le deuil en rouge (1981)
* Une aventure inédite de Nestor Burma (1982)
* Poste restante (1983)

NMP = Nouveaux Mystères de Paris (Nye Paris-mysterier). Romanserie som lar detektiven ferdes gjennom de ulike arondissementene i Paris. Arrondissementets nummer er satt etter NMP.

### Filmer
* *[[120, Rue de la Gare (film)|120, Rue de la Gare]]* (1946) av Jacques Daniel-Norman med René Dary.
* *[[Enigme aux Folies-Bergeres]]* (1959) av Jean Mitry med Franck Villard.
* *[[La Nuit de Saint-Germain-des-Prés (film)|La Nuit de Saint-Germain-des-Prés]]* (1976) av Bob Swaim med Michel Galabru.
* *[[Nestor Burma, Détective de Choc]]* (1982) av Jean-Luc Miesch med Michel Serrault.

### Fjernsynsproduksjoner
* *[[La Nuit d'Austerlitz]]* (1954) av Stellio Lorenzi med Daniel Sorano.
* *[[Les Rats de Montsouris]]* (1988) av Maurice Frydland med Gérard Desarthe.

### Tegneserier
* *[[Nestor Burma]]* (1982- ), Jacques Tardi, Casterman.

### Fjernsynsserie
* *[[Nestor Burma]]* (1991&ndash;2002).
Oratorium

**Oratorium** (kirkelatin, «bedehus», av latin *orare*, «be») er et større musikalsk verk for orkester, sangsolister og kor. I motsetning til en opera er der ikke kulisser, kostymer og skuespill i et oratorium. Med hensyn til musikalsk stil og form følges de to genrer dog tett sammen, bortsett fra at korstykker forekommer hyppigere i et oratorium enn i en opera. Oratoriets glansperiode var på 1600- og 1700-tallet.

De fleste oratorier har bibelske temaer, men mange komponister, især Georg Friedrich Händel, har skrevet oratorier om verdslige emner fra gresk og romersk mytologi. Emnet er ofte alvorlig og betydningsfullt. Det kan være verdens skapelse eller Jesu liv eller en av de klassiske helter eller profeter.

Handlingen i et oratorium er ofte innskrenket til et minimum. Noen oratorier inneholder ikke noen egentlig fortelling. I et oratorium er fortellingens formål ikke så meget dramatisk som estetisk: gjennom fortellingen struktureres verket musikalsk og får betydning.

En oratorium inneholder vanligvis:

* En ouverture
* Arier
* Ensembler
* Resitativer som driver handlingen forover
* Korstykker som skaper stemning og bidrar til det storladne inntrykk. Der gjøres ofte bruk av pauker og trompeter på i korene.

Det best kjente oratorium er antagelig Georg Friedrich Händels *[[Messias (Händel)|Messias]]*. Andre kjente oratorier omfatter *[[Samson]]* av Händel, *[[Juleoratoriet]]* av Johann Sebastian Bach, *Skapelsen* av Joseph Haydn, *Elias* av Felix Mendelssohn og *[[Oedipus Rex]]* av Igor Stravinskij.

## Referanser
Margot Honecker

**Margot Honecker** (født **Feist**; 1927–2016) var en østtysk politiker. Hun var minister for *Volksbildung* i Den tyske demokratiske republikk (DDR) fra 1963 til 1989, og var gift med Erich Honecker. 

## Liv og virke
### Bakgrunn
Hun var datter av en skomaker og en fabrikkmedarbeider. Hun arbeidet etter skolen som sekretær og telefonist, og var fra 1938 til 1945 medlem av Bund Deutscher Mädel, slik som de fleste unge jenter den gang. Hennes bror, Manfred Feist, var senere leder av avdelingen for utenriksinformasjon under SEDs sentralkomité.

### Politisk karriere
I 1945 ble hun medlem av Kommunistische Partei Deutschlands. I 1946 ble hun medlem av SED og fikk arbeid ved Freier Deutscher Gewerkschaftsbund i Halle. Hun var dessuten aktiv i Freie Deutsche Jugend. I 1949/1950 ble hun medlem av Volkskammer. Med sine 22 år var hun parlamentets yngste medlem.

Det var i forbindelse med det politiske arbeidet at hun møtte Erich Honecker. Han var gift og hadde en datter, men skilte og giftet seg umiddelbart etter med Margot, som måneder innen hadde født hans barn, Sonja.

Da hun i 1963 ble undervisningminister var målet å skape en ny 'sosialistisk generasjon' av tyskere. Hun stod bak det sosialistiske enhetsutdannelsessystem, likesom hun fra 1978 innførte obligatorisk forsvarsundervisning med våpentrening i skolene, selv om initiativet møtte massiv motstand fra både kirken og mange foreldre. Hun var også ansvarlig for den tvungne adopsjonen av barn av politiske dissidenter og såkalte republikkflyktninger.

### Margot Honecker etter 1989
Etter *[[die Wende]]* i 1990 flyktet hun i desember 1991 med sin mann til Moskva via den chilenske ambassade for å unngå rettsforfølgelse. Mens Erich Honecker ble utlevert av den russiske regjeringssjef Boris Jeltsin til de tyske myndigheter til rettsforfølgelse, reiste Margot over til deres datter Sonja Yánez (født Honecker i 1951) i Santiago de Chile. Sonja bodde der med sin chilenske mann Leo Yánez og sønn Roberto Yánez.

Den kreftsyke Erich Honecker fikk i januar 1993 av humanitære grunner, tillatelse til å reise over til sin kone og datter i Chile, hvor han døde i mai 1994.

Familien Honeckers eiendom i Tyskland ble beslaglagt av myndighetene etter DDR-regimets fall, og Margot Honecker førte etterfølgende en rettssak mot regjeringen for å få eiendommen tilbake. Hun tapte saken i 1999.

I 2000 utgav den tidligere generalsekretær for Chiles kommunistiske parti boken *Gespräche mit Margot Honecker über das andere Deutschland*, hvori Honecker forteller om DDRs historie fra sitt synspunkt.

Hun ble i juli 2008 hedret med en orden av Nicaraguas president Daniel Ortega for å ha arbeidet iherdig for sosialismens sak og for å ha hjulpet Nicaragua. Ordenen ble tildelt både Margot Honecker og hennes avdøde ektemann.

## Referanser


## Litteratur
* *Gespräche mit Margot Honecker über das andere Deutschland*, Luis Corvalan, Das Neue Berlin, 2002, ISBN 3-360-00950-9

## Eksterne lenker
* 
*
Uljanovsk oblast

**Uljanovsk oblast** er en russisk oblast som ligger ved elven Volga sentralt i den europeiske delen av Russland. 

Uljanovsk fylke ligger nord på den sentraleuropeiske steppen, en fjerdedel av arealet er skogkledd, mens resten er gressletter og stepper. Den store elven Volga deler fylket i to, det åslendte landet vest for elven som kalles *Volga-opplandet* går opp til 358 moh. mens terrenget i resten av oblasten stort sett er flatt.

Klimaet er kontinentalt, men ustabilt. Gjennomsnittstemperatur er +19 °C i juni, og -13 °C i januar.  Snøen ligger vanligvis fra oktober/november til midten av april, og nattefrost kan forekomme ut mai.

Oblasten grenser mot Tsjuvasjia i nord, Penza oblast i vest, Saratov oblast i sør, Samara oblast i øst og Tatarstan i nordøst.

Regionhovedstaden Uljanovsk som er Russlands syvende største by og fylket er oppkalt etter den sovjetiske revolusjonslederen *Vladimir Iljitsj Uljanov* (Lenin) som ble født i byen i 1870.

## Referanser


## Eksterne lenker
* 
*  Artikkel fra Kommersant
Vanuatus flagg

**[[Vanuatu]]s flagg** er i fargene rødt, grønt, gult og svart. Svart symboliserer landets melanesiske befolkning og jorden, rødt står for enhet og blodet som er felles for alle mennesker, grønt symboliserer øyenes vegetasjon, mens gult står for fred og kristendommens ledende lys. Den gule stripen er utformet som en Y og dette skal representere øygruppen som utgjør Vanuatu. Øyene ligger nemlig som en Y i Stillehavet. I den svarte trekanten ved stangen er det plassert et emblem bestående av en villsvintann med korslagte *namele*-grener innenfor. Villsvintannen er et symbol på velstand, mens *namele*-grenene representerer fred. Grenene, av arten *phoenix sylvestris*, har 39 blader tilsvarende det opprinnelige antallet representanter i nasjonalforsamlingen. Flagget er i forholdet 3:5.

Flagget ble vedtatt 5. mars 1980 i påvente av selvstendigheten. Det ble tatt i bruk på uavhengighetsdagen 30. juli 1980. Fargene for regjeringspartiet ved uavhengigheten ble valgt som grunnlag for nasjonalflagget. 

Nasjonalflagget føres også som handelsflagg, men Vanuatu fører et eget orlogsflagg. Det er hvitt i forholdet 1:2. og har nasjonalflagget i kantonen.

## Eksterne lenker
* State Flag and Armorial Bearings
Ban Ki-moon

**Ban Ki-moon** (født 1944) er en sørkoreansk politiker og diplomat. Han var FNs generalsekretær fra 2007 til utgangen av 2016.

Ban fikk bachelorgrad fra Seoul nasjonaluniversitet i 1970 og mastergrad fra Harvard-universitetet i Boston. Han er gift og har en sønn og to døtre. 

Han var Sør-Koreas utenriksminister fra 2004 til 2006. Han tiltrådte som FNs generalsekretær 1. januar 2007. Han ble gjenvalgt for sin andre termin som generalsekretær 21. juni 2011 og satt med dette vervet fram til 31. desember 2016.

Ban ble etter relativt kort tid kritisert for å være både maktesløs og usynlig.
Det vakte oppsikt da diplomaten Mona Juul sommeren 2009 beskrev ham som en leder som mangler lederegenskaper og karisma. Uttalelsene ble skrevet i et hemmelig brev fra henne som ble lekket til mediene i august. I samme brev skrev hun også at han hadde stadige raseriutbrudd og at dette gjorde det vanskelig å samarbeide med ham. Hun skrev videre at «Bans stemme på vegne av de fattige knapt nok er blitt registrert». 

Som utenriksminister i Sør-Korea var han kjent som «byråkraten», og mange mener at hans lavmælte stil står i kontrast til forgjengeren Kofi Annan. Bans lave profil har blitt hevdet å være en av årsakene til at USA ønsket ham som FN-sjef i 2006.

## Referanser


## Eksterne lenker
* Biografi over Ban Ki-moon, fra FNs nettsted (engelsk)
Forbannelsen 2

***Forbannelsen 2*** er oppfølgeren til den amerikanske skrekkfilmen *[[Forbannelsen (2004)|Forbannelsen]]* fra 2004. Filmen ble lansert i 2006 og er den andre filmen i Sonys trilogi *Forbannelsen*. *Forbannelsen 2* ble regissert av Takashi Shimizu, som også var regissør av den opprinnelige serien, og manus ble skrevet av Stephen Susco.. Filmen Forbannelsen 3 kom i 2009.

Filmen ble produsert av Sam Raimi, og Sarah Michelle Gellar, Amber Tamblyn, Arielle Kebbel og Edison Chen har hovedrollene.

**Sitatlinje:** *What Was Once Contained, Will Now Be Unleashed*

## Handling
"The Grudge" blir beskrevet som en forbannelse som blir født dersom en person dør med ekstremt raseri eller sorg. Forbannelsen dukker opp hvor personen døde. Folk som møter denne overnaturlige kraften dør, og forbannelsen blir gjenfødt gjentatte ganger og går fra offer til offer i en endeløs, voksende kjede av skrekk. I 2004 forsøker en amerikansk sosionom, Karen Davis, å brenne ned et hus for å stoppe forbannelsen, men dette mislykkes. Karen blir innlagt på sykehus, og hjemsøkt av Kayako.

Karens yngre søster, Aubrey, reiser til Tokyo for å hente henne. I Japan sliter Aubrey med å kommunisere med sykehus-personalet, men en journalist som heter Eason hjelper henne. Aubrey snakker med Karen, som får panikk og må holdes fast. Karen blir senere drept av Kayako, foran Aubrey og Eason. De forsøker å finne Kayakos dagbok, men Aubrey blir forbannet. Deretter forsøker de å besøke Kayakos mor. Men Kayako dukker opp, og dreper Eason. Etter å ha oppdaget kroppen hans, reiser Aubrey alene til Kayakos mor. Hun advarer om at forbannelsen er irreversibel, før hun blir drept av hennes egen datter.

## Rolleliste

## Referanser


## Eksterne lenker
* 
*
Scott Pruett

**Donald Scott Pruett** (født 24. mars 1960 i Sacramento, California) er en amerikansk motorsportfører, som blant annet har kjørt eller kjører i NASCAR, Champ Car, IMSA, Trans-Am og Grand-Am.

Pruett startet løpskarrieren som go-kart-fører som åtteåring, og vant ti profesjonelle mesterskap i go-kart. På 1980-tallet ble han etablert som en av USAs største motorsportførere, og vant blant annet to mesterskap i IMSA og tre mesterskap i Trans-Am.

På 1990-tallet kjørte Pruett i CART (nå *Champ Car*)-serien. Fra 1988 til 1999 startet han i 145 løp, vant to løp og havnet på pallen femten ganger. Deretter debuterte han i NASCARs Nextel Cup i 2000, med liten suksess. Året etter gikk han tilbake til sportsbilløp, og vant sitt tredje mesterskap i Trans-Am i 2003. Siden 2004 har han kjørt i Grand-Am. Pruett kjører fortsatt i NASCARs gateløp.

## Referanser


## Eksterne lenker
*
Christian Fittipaldi

**Christian Fittipaldi** (født 18. januar 1971 i Sāo Paulo, Brasil) er sønn av den tidligere racerføreren Wilson Fittipaldi, og nevø av dobbel verdensmester i Formel 1, Emerson Fittipaldi. Christian var en populær fører tidlig på 1990-tallet, og kjørte 43 Grand Prix-løp for Minardi og Footwork mellom  og .

Fra 1995 til 2002 kjørte han Champcar for Walker Racing og Newman/Haas Racing. Han vant to løp på 135 starter. Hans Champcar-karriere ble hemmet av to beinbrudd.

I 2001 og 2002 kjørte Fittipaldi tre løp i NASCAR, uten særlig suksess. Til tross for dette vakte han interesse hos Richard Petty, som ansatte ham som fører i Winston Cup for 2003-sesongen. Heller ikke nå gjorde han særlig suksess, og han forsvant ut av NASCAR etter 2003-sesongen.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
## Referanser


## Eksterne lenker
* 
*
USAs Grand Prix

**USAs Grand Prix** (engelsk: *United States Grand Prix*) er et motorsport-arrangement som har blitt arrangert siden 1959 på flere forskjellige steder, først som en del av American Grand Prize-serien, og senere som en del av verdensmesterskapet i Formel 1.

Fra og med Formel 1-sesongen 2012 arrangeres løpet på Circuit of the Americas i Austin, Texas

## Vinnere av USAs Grand Prix

*Løp markert med rosa bakgrunn var ikke en del av Formel 1-verdensmesterskapet.*

## Referanser
Førstesekretær

**Førstesekretær** er en tittel brukt i forskjellige sammenhenger.

I diplomatiet er det en tittel for en høytstående tjenestemann ved en ambassade. I flere kommunistiske stater var det tittelen for lederen av kommunistpartiet, og i realiteten staten.

I norsk offentlig forvaltning, bl.a. i departementene, var førstesekretær en saksbehandlerstilling, plassert over sekretær og under konsulent. Tittelen sekretær ble tatt i bruk for ansatte med høyere utdannelse i departementene i 1899/1910, og erstattet den eldre tittelen kopist. For en person med høyere utdannelse, vanligvis embedseksamen, var dermed sekretær begynnerstillingen og førstesekretær den første stillingen man kunne bli forfremmet til. På slutten av 1900-tallet gikk sekretær og førstesekretær i praksis ut av bruk som saksbehandlerstillinger, og i dag er den vanlige begynnerstillingen for en saksbehandler med høyere utdannelse førstekonsulent, med rådgiver som den første stillingen man kan forfremmes til.

## Se også
* Sekretær
* Sekretariat
Ebonitt

**Ebonitt** er hard gummi. Den er som oftest brunsvart, og fremstilles av naturgummi eller syntetiske diengummityper. Ebonitt fremstilles ved vulkanisering med relativt store mengder svovel, 20-50 deler per 100 deler gummi (mot bare 2-3 deler svovel i vanlig myk gummi). Ebonitt kan nærmest klassifiseres som «herdeplast». 

Ebonitt er fremdeles en del brukt til bilbatterikasser og korrosjonsbeskyttende belegg i tanker i kjemisk industri. Det brukes også til munnstykker for klarinetter og saksofoner og finnes i eksklusive fluesneller som snellene til Edward vom Hofe.

## Referanser


## Eksterne lenker
* Store Norske Leksikon - Ebonitt
Buschwhacker

**Buschwhacker** er et uttrykk for NASCAR-førere som vanligvis kjører i den øverste serien Nextel Cup, men som samtidig regelmessig kjører løp i den lavere serien Busch Series. Kritikere hevder Buschwhackers stjeler sjanser fra mindre erfarne førere, mens mange tilhengere hevder at Busch Series ville forsvunnet hvis det ikke hadde vært for Nextel-førerne og det antall publikummere de trekker til Busch-løpene.

Fordi løpene sjelden kjøres samtidig er det mulig å kjøre tilnærmet komplette sesonger i begge serier samtidig. Vanligvis kjøres Busch Series-løp på lørdager, mens Nextel Cup-løpene kjøres på søndager, og nesten alltid på samme bane. Dette, kombinert med at det er svært få og små forskjeller på bilene som brukes i de to seriene, gjør at førerne på den måten får ekstra trening før Nextel-løpene på søndagen.
Claus Reitmaier

**Claus Reitmaier** (født 17. mars 1964) er en tysk fotballtrener og tidligere fotballspiller som er keepertrener for den tyske klubben Fortuna Düsseldorf. 

Reitmaier kom til Norge og Lillestrøm etter at han i Tyskland fikk beskjed om at han var for gammel for Bundesliga. Han har spilt 334 kamper i Bundesligaen.

## Tidligere klubber
*  Borussia Mönchengladbach 
*  VfL Wolfsburg 
*  Karlsruher SC 
*  FC Kaiserslautern 
*  Stuttgarter Kickers 
*  Wiener SK 
*  Viktoria Aschaffenburg 
*  Lillestrøm SK

## Referanser


## Eksterne lenker
* 
*
Omvei

**Omvei** er vanligvis den ikke retteste vei til et forhåndsbestemt mål. Når man fra gammelt av gjorde en omvei, var det fordi man hadde et ærende langs denne. I dag gjør man seg omveier fordi den vanlige veien er sperret (omkjøring) eller fordi man ikke har det så travelt.

Omvei nyttes ofte om den talte innledning når emnet en vil ta opp er ømtålig – «jeg kunne jo ikke ta det for brått».

For en filosofisk eller kunstnerisk anlagt person vil omveien ofte være den mest opplevelsesrike og kreative. Den norske forfatteren Lars Saabye Christensen har sammen med fotografen Bård Løken laget en bok om slike.

Grüne Ruten, Margerittruten i Danmark og nasjonale turistveier i Norge viser at også turistbransjen er blitt oppmerksom på fenomenet. Flere av disse strekningene kan kjøres raskere via hovedveinettet forøvrig.
## Referanser


## Eksterne lenker
* Den gyldne omvei
Melinda Gates

**Melinda French Gates** (født **Melinda Ann French**; 1964) er en tidligere Microsoft-leder som hadde ansvar for Microsoft Publisher, Microsoft Bob, Microsoft Encarta og Microsoft Expedia. I 1994 giftet hun seg med Bill Gates, grunnleggeren av Microsoft. De har tre barn. De skilte seg i 2021.

Hun ble født og vokste opp i Dallas i Texas. 

Sammen med ektemannen grunnla hun Bill & Melinda Gates Foundation, en veldedighetsorganisasjon. I desember 2005 ble hun, sammen med ektemannen Bill Gates og musikeren Bono, kåret til «årets person» av *[[Time Magazine]]*. I 2024 kunngjorde hun at hun ville forlate stiftelsen.

## Referanser


## Eksterne lenker
* 
* 
* 
*  Bill & Melinda Gates Foundation
Baba O’Riley

**«Baba O'Riley»** er en sang av den engelske musikkgruppa The Who. Sangen ble spilt inn i mai 1971 og er åpningssporet på albumet *[[Who's Next]]* i 1971. Sangen fikk sitt navn fra den indiske gururen Meher Baba (av iransk slekt) og den amerikanske komponisten Terry Riley. Synthesizer-delen bygger på Terry Rileys komposisjoner og de kjente F-C-Bb akkordene. I synthesizerprogrammeringen er det lagt inn biografiske data fra Meher Babas liv og disse bestemmer de ulike variasjonene. Meher Babas tanker har vært en viktig inspirasjonskilde for komponisten Pete Townshend. Townshend hadde en ide om at de kunne plukke ut tilfeldige enkeltpersoner fra publikum på konserter og legge inn tilsvarende biografiske data og spille av dette som bakgrunn. Dette ble ikke realisert.

Sangen blir enkelte ganger kalt **Teenage Wasteland**, utfra en linje mot slutten av sangen, som egentlig er en referanse til hvordan det så ut etter Woodstockfestivalen i New York i 1969.

Det var trommeslager Keith Moon som hadde ideen til fiolin-soloen mot slutten av sangen, hvor sangen endrer fra hard rock til såkalt klezmer-stil. Dave Arbus fra bandet *East of Eden* spiller fiolin. På konserter erstatter vokalisten Roger Daltrey fiolinsoloen med en munnspill-solo.

Sangen er en The Who-klassisker og er kjent fra musikkhistorien på linje med Led Zeppelins «Stairway to Heaven», Lynyrd Skynyrds «Free Bird», og Queens «Bohemian Rhapsody» som en av de største rockesangene gjennom tidene og blir brukt i mange sammenhenger, blant annet som kjenningsmelodi i TV-serien  og den er med i filmer som American Beauty, Summer of Sam, The Girl Next Door, Fever Pitch og Invincible, den siste fra 2006.

Kjente grupper, som blant andre Grateful Dead, Pearl Jam og Nirvana, har spilt inn versjoner av sangen.

## Eksterne lenker
* Lyd og bildefil av The Who framfører sangen hos Shepperton Film Studios, 1978
Barry St. Leger

**Barrimore Matthew St. Leger**, ofte stavet *St. Ledger* (født 1733, død 1789), var en britisk oberst som ledet en invasjonsstyrke under den amerikanske uavhengighetskrigen.

St. Leger ble døpt 1. mai 1733 i County Kildare i Irland. Han var sønnen til sir John St. Leger og Lavina Pennefather, ble utdannet ved Eton College og University of Cambridge.

Han sluttet seg til British Army i april 1756 og tjenestegjorde som fenrik i 28. infanteri. Han kjempet under kommando av general Abercrombie i Canada i 1758 under beleiringen av Louisbourg på Cape Breton Island og under Wolfe i 1759 i beleiringen av Quebec. Han ble oppnevnt til brigadermajor i juli 1760 og tjenestegjorde som stabsoffiser under felttoget mot Montréal som ble ledet av James Murray. 16. september 1762 ble St. Leger forfremmet til major.

Mens han var oberstløytnant i 34. infanteri i 1777, ble han valgt til å lede den vestlige offensiven som dannet en gren i Saratogafelttoget. John Burgoyne gjorde ham til midlertidig brigadegeneral for dette oppdraget slik at han hadde høyere grad enn offiserene i militsen som deltok. Han rykket frem med sine styrker til Fort Stanwix, men fant det godt beskyttet og satte i gang en beleiring. Han slo tilbake den amerikanske militsens forsøk på å bryte beleiringen ved å overfalle Nicholas Herkimers styrke i slaget ved Oriskany i 1777. Da ryktene om en unnsetningsstyrke under Benedict Arnold nådde ham, var han tvunget til å trekke seg tilbake til Canada.

## Referanser
Fort Stanwix

**Fort Stanwix** var et fort som ble bygget i 1758 av den britiske generalen John Stanwix i dagens Rome i New York. Fortet bevoktet en passasje for bæring av kanoer kjent som *Oneida Carrying Place* under krigen mot franskmenn og indianere. Et rekonstruert fort har blitt bygget på stedet av National Park Service, og *Fort Stanwix National Monument* ligger i sentrum av dagens by.

I 1768 var Fort Stanwix stedet for viktige forhandlinger mellom britene og irokeserne, arrangert av William Johnson. Formålet med konferansen var å reforhandle grensen mellom indianernes land og hvit bosetning som var satt i proklamasjonen i 1763. Den britiske regjeringen håpet at en ny grense ville gjøre slutt på de ødeleggende voldelighetene i grenseområdet som var blitt både kostbar og problematisk. Indianerne håpet at en ny permanent grense kunne begrense den hvite koloniekspansjonen.

Den endelige avtalen ble signert den 5. november og flyttet den tidligere grensen mye lenger vest. Irokeserne hadde i praksis avstått Kentucky til de hvite. Men indianerne som faktisk brukte områdene i Kentucky, hovedsakelig shawneene, delawarer og cherokeer, hadde ingen rolle i forhandlingene. I stedet for å sikre fred, la Fort Stanwix-avtalen grunnlaget for den neste runden med fiendtligheter.

## Fort Schuyler
I den amerikanske uavhengighetskrigen ble det forlatte Fort Stanwix gjenoppbygget av amerikanske styrker og gitt navnet Fort Schuyler. 3. august 1777 ble fortet angrepet av britiske styrker under general Barry St. Leger som del av en angrep fra tre kanter (se Saratogafelttoget) for å knuse de amerikanske styrkene i New York. Fortets kommandant, oberst Peter Gansevoort, forkastet overgivelsesbetingelsene som britene tilbød. Dermed ble det satt i gang en beleiring.

Slaget ved Oriskany ble utkjempet da en amerikanske unnsetningsstyrke ledet av general Nicholas Herkimer ble tatt i bakhold av britiske styrker, lojalister og deres indianske allierte. Mens mange av beleirerne deltok i slaget, samlet forsvarerne av fortet seg og angrep fiendens leir, stjal forsyninger og ødela fiendens lagre. Demoraliserte og svakere trakk britene seg tilbake da de hørte rykter om nok en unnsetningsstyrke ledet av general Benedict Arnold. Den britiske fiaskoen var et alvorlig tilbakeslag og førte til slutt til nederlaget til general John Burgoyne i slaget ved Saratoga.

Fortet var det eneste som ikke ble erobret av eller overgitt til britiske styrker, og var gjennom hele krigen okkupert av amerikanske styrker. Fortet var stedet for nok en avtale mellom amerikanerne og indianerne i 1784.

## Eksterne lenker
* 
* Fort Stanwix National Monument
Halden Atletklubb

**Halden Atletklubb** ble stiftet 4. mars 1911 som **Halden Brydeklub**. Haldor Kristiansen var klubbens første formann.

## Boksing
Boksing ble først tatt opp på programmet i 1919 og klubben skiftet da navnet til Halden Atletklubb. Frem til 1937 erobret klubben 33 kretsmesterskap. Forgrunnsfigurer var Karl August Pettersen, Oskar Andersen og Kjell Andersen. Karl August Pettersen tok bronse i NM 1928 og i
NM 1929 i mellomvekt.

Bokseinteressen i klubben avtok og bokserne startet egen forening, Halden Bokseklubb, etter 1937.

## Kilder
* Gunnar Minge, *[[Halden Atletklubb gjennom 50 år]]*, 1961.
Jonas Stein

**Jonas Stein** (født **Jonas Stein Eilertsen**; 1984) er en norsk samfunnsforsker som siden oktober 2025 er viserektor for formidling ved UiT Norges arktiske universitet. Han har tidligere vært førsteamanuensis i statsvitenskap ved UiT Norges arktiske universitet. Han disputerte for doktorgraden høsten 2019 med avhandlingen *What Happened in Northern Norway - A comparative and quantitative analysis of political and demographic development in Northern Norway from 1950 to 2015*. Han ble tatt opp som medlem i Akademiet for yngre forskere for perioden 2019–2023 hvor han var leder i årene 2021-2022. Han har publisert en artikler i internasjonale tidsskrifter, med spesielt fokus på regional- og lokalpolitikk.

Han er tidligere Venstre-politiker og var medlem av Tromsø kommunestyre fra 2007 til 2018. Han ble byråd for næring, kultur og idrett da kommunen innført lokal parlamentarisme etter valget høsten 2011 og var det fram til høsten 2015. 18. februar 2015 overtok han vervet som byråd for finans. Stein var 1. nestleder i Unge Venstre 2007–2009, konstituert generalsekretær i Unge Venstre fra oktober 2008 og ut året, samt Venstres førstekandidat ved kommunestyrevalget i Tromsø i 2011.

Stein er vokst opp i Tromsø, der han begynte på allmennlinja på Kongsbakken videregående skole. Etter å ha fullført det første året, flyttet han til Frankrike, hvor han fullførte videregående skole i 2004. Han har bachelorgrad i europastudier fra King's College London fra 2005 og mastergrad i statsvitenskap fra Universitetet i Tromsø fra 2010. Stein var lektor i politikk, historie og fransk ved Kongsbakken videregående skole før han ble byråd.

## Referanser


## Eksterne lenker
* 
* 
*  Jonas Stein, ansattside hos UiT
Audun Vindøy

**Audun Vindøy** (født 1982) fra Bærum er en norsk politiker (V). tidligere nestleder i Unge Venstre. Han har også vært fylkesleder i Sør-Trøndelag Unge Venstre.

## Referanser
Anne Solsvik

**Anne Solsvik** (født 1981) er tidligere leder i Unge Venstre og personlig rådgiver for Venstre-leder Trine Skei Grande. Hun var statssekretær for Guri Melby i Kunnskapsdepartementet.

Hun har tidligere vært nestleder og internasjonal leder i Unge Venstre, og har arbeidet som politisk rådgiver for Venstre på Stortinget. Hun gikk av som leder på landsmøte i Bergen i 2010 etter å ha sittet i tre perioder.

I 2007 ble hun innvalgt som representant for Venstre i kommunestyret i Arendal. Ved stortingsvalget i 2009 stilte hun som andrekandidat på Venstres liste i Aust-Agder. 

Fra 2015 til 2020 arbeidet hun i PR-byrået First House, der hun var partner fra 2019.

## Politiske verv/stillinger
* 2020–: Statssekretær for Næringsdepartementet
* 2007–2010: Leder Unge Venstre
* 2007–2010: Bystyremedlem Arendal bystyre
* 2010–2015: Personlig rådgiver for Venstre-leder Trine Skei Grande

## Referanser


## Eksterne lenker
* Ung, liberal og frittenkende Blogg
Kafé

**Kafé** eller **kafe** (fra fransk *café*, «kaffe; kaffehus»)er et serveringssted og en offentlig og sosial møteplass som er en mellomting mellom en restaurant og en bar. Som det fremgår av navnet, er slike steder forbundet med servering av kaffe, men vareutvalget omfatter gjerne også andre drikker, kaker og varme og kalde småretter. Dette er også opprinnelsen til kafeene, som ble populære samlingssteder i Europa på 1600-tallet nettopp ved introduksjonen av kaffe.

Gjestene i en kafé sitter vanligvis ved småbord og serveringen foregår ved bordene, i motsetning til en kafeteria, hvor man henter maten fra en disk. Kafeer er typisk åpne på dagtid og ikke seint utover kveldene.

Ordet «kafé» har lik skrivemåte både på bokmål og nynorsk.

## Se også
* Kafeteria
* Kaffebar
* Internettkafé

## Referanser


## Eksterne lenker
*
Guams flagg

**[[Guam]]s flagg** ble tatt i bruk 9. februar 1948. Territorialflagget er mørkeblått med en smal, rød ramme på alle fire sidene. I sentrum av flagget er det et ellipseformet bilde som forestiller en strandscene med en kano med seil og en palme med ordet *GUAM* i rød skrift.
Det spesielle forholdet

**Det spesielle forholdet** (engelsk: **T''he Special Relationship**'') er et uttrykk som karakteriserer det nære politiske, diplomatiske, historiske og kulturelle forholdet mellom USA og noen av samveldelandene, spesielt Storbritannia. Det har også blitt brukt for å beskrive det nære forhold mellom Storbritannias statsminister Tony Blair og USAs president George W. Bush.

Begrepet brukes også om forhold mellom andre land, som forholdet mellom Kosovo og Albania, Brasil og Portugal, eller Israel og USA.

## Eksterne lenker

* Situasjonen for «det spesielle forholdet» (engelsk)
Saratoga (New York)

**Saratoga** er en by i Saratoga County i New York i USA. I folketellingen i 2000 hadde stedet 5141 innbyggere..

Dem er kanskje best kjent for stedet der den britiske generalen John Burgoyne overgav seg til general Horatio Gates i den kontinentale armé på slutten av slaget ved Saratoga. Dette slaget blir ofte kalt vendepunktet for koloniene under den amerikanske uavhengighetskrigen.

Landsbyen ble først bosatt på slutten av det 17. århundre og ble etablert i 1788 mens den fremdeles tilhørte Albany County i New York og ble en av de opprinnelige landsbyene da Saratoga County ble opprettet i 1791. Landsbyen mistet noe av sitt opprinnelige territorium da nyere landsbyer ble opprettet i Saratoga County.

## Referanser
Rudi Høynes

**Rudi Einar Høynes** (født 11. august 1955 på Stokmarknes) er en norsk trommeslager. Han er blant annet medlem i gruppene ZOO og Banana Airlines.

I 1971 ble Høynes medlem i gruppa *Focus*, som senere skiftet navn til ZOO. I tillegg til å være en meget velrenommert trommeslager sang han også bakgrunnsvokal og skrev enkelte låter i gruppa. I 1982 sluttet han i ZOO og var senere med på å starte Banana Airlines hvor han også bidro med både låtmateriale og vokal. Han ble med i ZOO igjen da ZOO ble gjenforent i 1999. Siden da har han vært aktiv i både ZOO og Banana Airlines. Han har også spilt i flere andre lokale band de siste årene, blant annet bluesbandet *Broke & Hungry* i 2001 og bandet *TooRaLoo* som spiller keltisk folkrock.

Rudi Høynes er utdannet sosionom, bosatt i Drammen og jobber i NAV Drammen.

## Diskografi
### ZOO
* *[[Captured in Zoo]]* (1978)
* *[[Guilty (Zoo-album)|Guilty]]* (1978)
* *[[Noregs heitaste]]* (1980)
* *[[Z på maken]]* (1980)
* *[[Gaya (album)|Gaya]]* (1981)
* *[[Zoobra Hits]]* (1994)
* *[[Evig ung (album)|Evig ung]]* (2000)
;Singler
* *Ormen Lange/Minnet har eg att* (1974)
* *Ormen Lange/Kuul ned Sally* (1979)
### Banana Airlines
* *[[På vingene]]* (1983)
* *[[På nye eventyr (Banana Airlines)|På nye eventyr]]* (1984)
* *[[Vi kommer snart på hjem]]* (1985)
* *[[Banana Airlines flyr igjen]]* (1988)
* *[[Hjelp vi flyr! (album)|Hjelp vi flyr!]]* (1989)
* *[[Kommer plutselig tilbake]]* (1994)
* *[[Banana Airlines går i lufta]]* (1996)
* *[[Fest sikkerhetsbeltet]]* (2001)
* *[[Beste (Banana Airlines)|Beste]]* (2008)
* *[[30 år i lufta]]* (2014)
;Singler
* *En glad calypso om våren/Jompa* (1983)
* *Calypso Amore/Yes We Have No Bananas* (1983)
* *Yes We Have No Bananas/Sunshine Boy* (1983)
* *Karnevalg/Putti Putti* (1985)
* *Russen '85* (1985)
* *Alle venter på sommeren/Se & hør* (1985)
* *Norrmän är galna* (1985)
* *Darling O Darling/Bolala/Pils/Låi-Le-Lå* (1988)
* *Samii-Rappi/Kom så skal vi dansen* (1989)
* *Nordmenn er gale* (1993)
* *Kom servitøren (hit med en øl)/Skipagurra Babylon* (1994)
* *Hiv på kommagan* (1996)
* *Fly Banana* (2014)
* *Lån mæ en 100-lapp* (2014)
* *Sang til pysjamasen* (2014)
* *Huske ingenting* (2014)
* *Mase* (2014)
* *Samii-Rappi* (2014)
* *Lensmann* (2014)

### Deltar på
* Topp: *[[Årets topp hits 1984]]* (1984)
* ESSO: *[[Sommer-Extra!]]* (1984)
* Slagerfabrikken: *[[Julekveld i skogen (album)|Julekveld i skogen]]* (1985)
* Mariann Records: *[[Slagerparaden (MKN 3175)|Slagerparaden]]* (1989)
* Universal Music: *[[Nordmenn er gale!]]* (1999)
* Scream Music Entertainment: *[[Volum 4,5% Drekka mer!!]]* (2000)
* Bob Marley-hyllest: *[[Inn fra kulda: Bob Marley på norsk]]* (2001)
* Scream Music Entertainment: *[[Volum 4,5%... den andre drekka enda mer!]]* (2001)
* Universal Music: *[[Våre beste sommerlåter]]* (2002)
* Melodisc/Tuba: *[[Aérien Voyage &ndash; Rare and Unreleased Grooves and Fusion from Norway]]* (2003)
* Tylden & co: *[[De beste dansebandene Vol. 3]]* (2014)

## Bibliografi
* *HB &ndash; en destillert norgeshistorie* (2015), med Torgrim Eggen og Jon Bertelsen
## Eksterne lenker
* Rudi Høynes på ZOBBmusic.com
Dassault Super Étendard

**Dassault Super Étendard** er et fransk hangarskip-basert angrepsfly som er i bruk i den franske og argentinske marinen. Et mindre antall var også i bruk i det irakiske luftforsvaret under Iran–Irak-krigen.

## Historie og utvikling

Flyet er en videreutvikling av Étendard IVM som opprinnelig var ment som en erstatning for en hangarskip-basert variant av SEPECAT Jaguar, kalt *Jaguar M*, fram til denne planen ble kansellert av politiske årsaker.

Den første prototypen fløy første gang 28. oktober 1974. Den franske marinen bestilte i første omgang 60 fly, som ble levert i 1978. Den argentinske marinen bestilte 14. Super Étendard ble utviklet i parallell med en luftavfyrt variant av Aérospatiales sjømålsmissil, AM 39 Exocet. Disse missilene ble levert til både Frankrike og Argentina.

Under Falklandskrigen hadde Argentina fem Super Étendard-fly og fem Exocet missiler. Alle de 5 missilene ble brukt under krigen &ndash; ett av missilene senket destroyeren *[[HMS Sheffield]]* og ett missil senket forsyningsskipet *MV Atlantic Conveyor*. Destroyeren *HMS Glamorgan* ble også skadet av en Exocet, men det missilet var avfyrt fra land.

Fem Super Étendard ble i 1983 utlånt til Irak mens de ventet på en leveranse av Dassault Mirage F1 de hadde bestilt. Disse flyene brukte Exocet med stor suksess mot Irans oljetankere i den persiske gulf før de ble returnert til Frankrike i 1985.

## Spesifikasjoner

## Eksterne lenker
* Dassault Super Etendard
Bar (utested)

En **bar** er et serveringssted som kjennetegnes ved at varene serveres over en høy disk. Ordet kommer av det engelske ordet for en avlang gjenstand eller plate «*a bar*». Ordet brukes for øvrig i engelsk dagligtale i samband med ting som sjokoladeplate, «*a chocolate bar*» og kubein, «*a crowbar*». På norsk finner vi ordet i «gullbarre». 

For mange er nok barer ensbetydende med alkoholservering (sprit, drinker, øl eller vin), men dette er slett ikke tilfelle da det finnes et vell av barer som serverer en mengde andre ting, som for eksempel isbarer og kaffebarer, osv. En annen ting som gjerne kjennetegner en bar, er at vareutvalget (sortimentet) gjerne begrenser seg til en avgrenset nisje, for eksempel ved at det kun selges alkohol der, eller kun iskrem, men dette er ikke bestandig like strengt gjennomført. De fleste skjenkesteder med bar serverer for eksempel gjerne små varmretter, kaker og ikke minst peanøtter og snacks i tillegg til sitt øvrige sortiment.

En bar er gjerne en del av en større forretning som et kjøpesenter, en pub eller en kafé.

Ofte har baren høye barstoler stilt opp langs bardisken, så gjestene skal ha noe å lene seg på mens de bestiller eller nyter det de har bestilt. Flere detaljer knyttet til barer er at de ofte har et fotgelender langs underkanten, samt ting som kleshengere festet like under bordkanten. I gamle westernfilmer kommer man dessuten ikke unna spyttebakken som alltid var fast inventar ved barene.

## Se også
* Pub
* Bartender
Leonhard Nilsen & Sønner

**Leonhard Nilsen & Sønner AS** (LNS) er et norsk, familieeid entreprenørselskap. Selskapet har base på Strandland ved Risøyhamn i Andøy kommune i Nordland. Selskapet driver blant annet tunnelbygging og veibygging, og det har vært driftsentreprenør i flere gruveselskaper i Nord-Norge. Leonhard Nilsen & Sønner AS ble etablert i 1961. Til sammen har LNS-konsernet rundt 850 ansatte. Administrerende direktør i selskapet er Frode Nilsen.

Blant prosjektene selskapet har vært engasjert i er Steigentunnelen og Korgfjelltunnelen. Selskapet har også vært engasjert i arbeidet med Lofotens fastlandsforbindelse. Siden 2004 har Leonhard Nilsen & Sønner eid gruveselskapet Skaland Graphite AS på Senja. Selskapet er også engasjert i gruvedrift på Svalbard.

Siden 2004 har selskapet vært engasjert av Kongsberg Satellite Service AS, for å utføre arbeid på Trollstasjonen i Antarktis. Arbeidet er bare i drift i den antarktiske sommersesong, dvs. mellom november og februar. Trollstasjonen er imidlertid bemannet hele året. Transport av personel til og fra stasjonen skjer med fly fra Sør-Afrika, på en egen flyplass av is som planeres på nytt hvert år. LNS bygger infrastruktur i form av kabelgater og veier, samt fundamentering og montering av antenner. Disse antennene benyttes bl.a. av NASA og EUMETSAT. EUMETSAT forsker blant annet på miljø- og klimaendringer

LNS har også vært entreprenør for Svalbard globale frøhvelv, som ble åpnet februar 2008. Prosjektet er finansiert som et samarbeid mellom Utenriksdepartementet, miljøverndepartementet og landbruks- og matdepartementet. Frøhvelvet er bygget inn i fjellet, og holder en konstant temperatur på minus 18 grader. Frøhvelvet er bygget for å bevare frø fra de vekster som er aller viktigst for den globale matsikkerheten.

Frøhvelvet ble kåret til "Årets anlegg 2008" av den norske byggebransjen.

Foruten flere byggeprosjekter innenlands har LNS drevet prosjekter på Island (Almannaskardtunnelen i 2004) og ekspanderte i 2008 til Chile, hvor selskapet har drevet tunneler, fjellhaller og gruvedrift.

(Kilde: LNS' hjemmeside)

## Eksterne lenker
* Leonhard Nilsen & Sønner AS
* Andøyposten: Rekord for LNS
Irtysj

**Irtysj** (russisk: Иртыш ; kasakhisk: Ертiс – *Ertis*; kinesisk: 额尔齐斯河 – *Ertix He*, pinyin: *É'ěrqísī hé*; mongolsk: Эрчис мөрөн, Иртеш, *İrteş*) er en elv i det vestlige Sibir. Den har sine kilder i Altaifjellene i Xinjiang i det nordvestre Kina under navnet Ertix He, hvor den renner 525 kilometer. På vei nordover renner Irtysj gjennom det nordøstlige Kasakhstan over  kilometer, før den går inn i Russland, hvor den etter ytterligere i  kilometer løper sammen med elva Ob. Irtysj er i alt  kilometer lang og har et nedbørfelt på . Sammen med det nedre løpet til Ob danner den det syvende lengste vassdraget i verden med en total lengde på  kilometer.

Elva er seilbar når den er isfri i tiden april til november. Omsk er den største elvehavnen i Vest-Sibir, andre større byer ved Irtysj er Semipalatinsk og Pavlodar. Langs elva finnes det flere store vannkraftprosjekter  og den er tildels kraftig forurenset fra byer og industri langs løpet. Lengst oppe i elva bygger kineserne ut Kalashuke-demningen.

## Referanser
Liste over jarler av York

**Jarl av York** var en tittel som kom etter *konge av Jorvik* og fulgt av tittelen *[[hertug av York]]*. Tittelen hertug av York ble opprettet for Edmund av Langley, den fjerde overlevende sønn av kong Edvard III av England i 1348.

## Første opprettelse, ca. 960
*Oslac av Mercia i løpet av regimet til kong Edgar av England.  
*Thored under kong Edvard Martyren. 
*Uhtred under kong Ethelred II av England.
*Norske Eirik Håkonsson (Eirik av Hlathir) under kong Knut den mektige av England.
*Siward av Northumbria under kong Hardeknut av England.
*Toste Godwinson av Wessex under King Harald Godwinson av England
*Morcar av Mercia under kong Edgar Ætheling av England.
*William Malet og Robert Fitz Richard holdt Yorkshire under kong Vilhelm I av England.
*William le Gros, 1. jarl av Albermarle under kong Stefan av England, ble den siste jarl av York.  Kong Henrik II av England avskaffet jarldømmet York, som et resultat av Det engelske kaos under Stefan.

## Se også
* Liste over kongene av Jorvik
* Liste over konger av Northumbria
* Liste over jarler av Northumbria
* Liste over jarler av Northumberland

## Eksterne lenker
* North East England History Pages
Randy Johnson

**Randall David «Randy» «Lefty» Johnson** (født 1963) er en venstrehendt tidligere baseball-. Med en høyde på 208 cm fikk han kallenavnet «The Big Unit» og var Major League Baseballs høyeste spiller frem til 2002. Som aktiv var Johnson kjent for sin imponerende *fastball*, som kunne nå hastigheter opp mot 160 km/t (100 mph). Han ble tildet en rekke priser og hedersbevis gjennom karrieren, deriblant *Cy Young Award*, prisen for MLBs beste pitcher, fem ganger, *[[Sports Illustrated]] Sportsman of the Year* i 2001 og han ble innlemmet i *National Baseball Hall of Fame* i 2015.

Johnson la opp som aktiv spiller i 2010, etter å ha spilt for flere lag i løpet av karrieren:
*  (1988&ndash;1989)
* Seattle Mariners (1989&ndash;1998)
*  (1998)
*  (1999&ndash;2004, 2007&ndash;2008)
* New York Yankees (2005&ndash;2006)
* San Francisco Giants (2009)

## Referanser


## Eksterne lenker
*
Pamp

**Pamp** er en (oftest nedsettende) betegnelse for en mektig og ofte rik person som har kommet til en ledende, og innbringende posisjon i en organisasjon, og som er uvillig til å avgi sin posisjon. Pamp brukes ofte som karakteristikk for person som har kommet seg opp i en ledende stilling, for eksempel innenfor et politisk parti, («**partipamp**») eller fagorganisasjon («**fagforeningspamp**»). Personer som har som mål å karre til seg innflytelsesrike verv som et mål i seg selv omtales ofte som karrierister. En pamp kan ofte være begunstiget med frynsegoder, uten medførende plikter, men hvis vervet er nesten helt tomt for plikter bruker en gjerne begrepet sinekyre. 

Dersom makt i en organisasjon er konsentrert blant noen få mektige ledere, brukes nedsettende uttrykk som **pampevelde** eller **pampevesen**. Ofte blir pamp eller pampevelde brukt om organisasjonsledere som er lite villige til å avgi stilling til etterfølgere og derfor blir «sittende fast», eller om organisasjoner i liten grad har frie valg som sørger for utskiftning av ledelsen. Dersom pampeveldet domineres av eldre menn, omtales den uformelt som «gubbevelde». Hvis et lands styreform eller organisasjons styre begunstiger eldre pamper gerontokrati. 

## Historikk

Ordet er opprinnelig et svensk dialektord og betyr egentlig *tjukkas* og er avledet av *pampa* «gå tungt og klossete».. Det er i slekt med bl.a. engelsk *pamper* og lavtysk *pampen*, proppe. Ordet ble tatt inn som låneord i dansk fra svensk på 1920-tallet, og til norsk fra svensk på 1940-tallet. I Aftenposten fikk bruken av ordet et oppsving i 1943, mens avisen var kontrollert av nazistene. Uttrykket pamp har trolig spredt seg fra fagbevegelsen til også å bli brukt mektige ledere generelt. I PaxLeksikon fra 1980-tallet beskriver Jon Elster fagforeningspamper som tillitsvalgte som har fått avstand til de som skulle representere, ikke lenger utøver yrket sitt og som har «viklet seg inn i maktelitens spill». Elster skiller også mellom førstegenerasjonspamper og andregenerasjonspamper, som er personer som har arvet pampestaus uten arbeidserfaring.

**Pamp** er også tatt i bruk i uttrykk som *OL-pamper* og *pampebonanza* om OL-arramgementer.

*Pamp* brukes også spøkefullt eller ironisk om tillitsvalgt i annen organisasjon som hverken har stor makt eller stort budsjett, for eksempel student- eller idrettsorganisasjon.

## Referanser
Tom Stiansen

**Tom Stiansen** (født 1970) er en norsk tidligere alpinist og verdensmester i slalåm som representerte Asker Skiklubb. Han har siden 2006 vært programleder for realityseriene *[[71° nord]]* og fra 2010, *[[71° nord – Norges tøffeste kjendis]]* på TVNorge. Tom Stiansen er sønn av skøyteløperen og sykkelrytteren Svein-Erik Stiansen.

## Idrettskarriere

Stiansen gikk på NTG Bærum i perioden 1987-90. Der gikk han i klasse med Lasse Kjus, Harald Christian Strand Nilsen, Didrik Marksten og Mads Mørch. De kom alle sammen, inn på landslaget i løpet av to år.

Stiansen var på «E-cuplaget» i to år med Finn Aamodt som trener. Deretter ble det «verdenscuplaget» i utfor og super-G i tre år. Best huskes nok Stiansen for gullmedaljen han vant i slalåm under VM 1997 i italienske Sestriere. Han vant foran franskmannen Sébastien Amiez og storfavoritten Alberto Tomba, som på «hjemmebane» ble henvist til tredjeplassen.

## Resultater i verdenscupen i alpint

### Individuelle seire

### Sammenlagtplasseringer

## TV-karriere
Etter at Tom Stiansen la opp som alpinist har han jobbet som programleder for *[[71° nord]]* som går på TVNorge. For andre sesong av *71° nord – Team* ble han nominert til Gullruten 2023 i klassen beste programleder – reality og livsstil.

Siden 2019 har han også vært ambassadør for .

## Referanser




## Eksterne lenker
* 
*
Pan Guang

**Pan Guang** (kinesisk: 潘光, pinyin: * Pān Guāng*, født 7. juni 1947, i Shanghai i Kina) er direktør og professor ved Shanghai Center for International Studies and Institute of European & Asian Studies i Shanghai Academy of Social Sciences, Direktør for SCO (Shanghai Cooperation Organization) Studies Center in Shanghai, Rektor ved Center of Jewish Studies Shanghai (CJSS) og Vice Chairman of Chinese Society of Middle East Studies.

Pan Guang er født i Shanghai,  men oppvokst i Hainan, en liten provins i det sørlige Kina. Han studerte ved Renminuniversitetet i Beijing og ved East China Normal University i Shanghai.

Han ble nominert til medlem av Alliance of Civilizations i 2005 av generalsekretær Kofi Annan.

Han mottok 17. oktober 2006 Austrian Holocaust Memorial Award.
## Referanser
Lilje

**Lilje** kan referere til:

* Lilje (figur), en grafisk figur som minner om en plante.

## Planter
Begrepet **lilje** er godt innarbeidet, men er ingen botanisk enhet. Flere plantefamilier omtales som liljer, selv om de er fjernt beslektet:
* Alstroemeriaceae, «inkaliljefamilien»
* Bladliljefamilien
* Dagliljefamilien
* Konvallfamilien
** Liljekonvall
* Liljefamilien
* Narsissfamilien
* Sandliljefamilien
* Sverdliljefamilien